21. lokakuuta
Tapahtumia

686 – Konon valittiin paaviksi.
1600 – Ieyasu Tokugawa voitti kilpailevien japanilaisten klaanien johtajat Sekigaharan taistelussa, mikä merkitsi alkua Tokugawa-shogunaattidynastialle, joka käytännössä hallitsi Japania 1800-luvun puoliväliin asti (Edo-kausi).
1797 – Bostonin satamasta lähti 44-tykkinen Yhdysvaltain laivaston fregatti USS Constitution taistelemaan Barbaarirannikon merirosvoja vastaan Tripolin rannikolle (vuoden 1805 Tripolin rauhansopimus allekirjoitettiin USS Constitutionin kannella).
1798 – Ranskalaisten vastainen Kairon kapina alkoi Egyptissä.
1805 – Napoleonin sodat: Trafalgarin taistelu. Amiraali Nelsonin johtama brittien laivasto voitti ranskalaisten ja espanjalaisten laivaston Espanjan rannikolla.
1824 – Joseph Aspdin patentoi Portland-sementin.
1854 – Florence Nightingale ja 38 sairaanhoitajaa lähetettiin Krimin sotaan.
1879 – Thomas Edison keksi ensimmäisen käyttökelpoisen hehkulampun (ns. Edisonin hehkulamppu). Hiililankahehkulamppu paloi 13,5 tuntia ennen sammumistaan.
1904 – Doggermatalikon välikohtaus alkoi: Venäjän laivasto tulitti brittiläisiä kalastusveneitä luultuaan niitä japanilaisiksi.
1937 – Espanjan sisällissota: falangistit saivat haltuunsa koko Espanjan pohjoisrannikon.
1939 – J. K. Paasikivi ja valtiovarainministeri Väinö Tanner lähtivät toiselle neuvottelumatkalle Moskovaan. He palasivat Helsinkiin 26. lokakuuta.
1941 – Toinen maailmansota: neuvostohallitus siirtyi Kuibyševiin (nykyinen Samara).
1944 – Toinen maailmansota: ensimmäinen kamikaze-hyökkäys. HMAS Australiaan osui 200 kg:n räjähdeainelastissa ollut japanilainen lentokone Leytesaaren rannikolla Leytenlahden taistelun alkaessa.
1944 – Aachen oli ensimmäinen liittoutuneiden valtaama Saksan kaupunki.
1945 – Naisten äänioikeus: naiset saivat äänestää ensimmäisen kerran Ranskassa.
1945 – Argentiinalainen upseeri ja poliitikko Juan Perón ja näyttelijä Eva Perón (”Evita”) menivät naimisiin.
1947 – Sotasyyllisyysoikeudenkäynnissä vankeuteen tuomitut Antti Kukkonen ja Tyko Reinikka vapautettiin.
1948 – Kommunistien järjestämät lakkomellakat alkoivat Arabian tehtailla Helsingissä.
1963 – Kiinan ja Neuvostoliiton välinen rajakahakka Ussuri-joella.
1966 – Kahden miljoonan tonnin painoinen jätehiilivuori vyöryi Aberfanin kaivoskylään Walesissa haudaten alleen 30 taloa. Kaivostyöläiset, sotilaat ja poliisit aloittivat epätoivoisen työn hautautuneiden esiinkaivamiseksi. 144 kuolonuhrista suurin osa oli lapsia, koska kylän koulurakennus oli hiilivuoren alle hautuneiden rakennusten joukossa. Myöhemmin oikeusistuin totesi onnettomuuden syynä olleen osaltaan valtakunnallisen hiilineuvoston piittaamattomuuden varomääräyksistä. Sallitun seitsemän metrin sijaan hiilivuoren korkeus oli lähes 40 metriä.
1967 – Egyptin ohjus upotti Israelin hävittäjä Eilatin, 47 merimiestä kuoli. Israel hyökkäsi kostoksi öljynjalostamoihin Suezin kanavan varrella.
1969 – Willy Brandtista tuli Saksan liittokansleri.
1969 – Siad Barre nousi vallankaappauksella valtaan Somaliassa.
1970 – Tanskan kuningas Fredrik IX vihki käyttöön Vähän-Beltin ylittävän, 1,7 kilometriä pitkän riippusillan.
1980 – Suomessa alkoi konepäällystön lakko, jonka vuoksi Hailuodon ja Turun saaristokuntien asukkaat jäivät lähes täysin eristyksiin muusta maailmasta lauttojen pysähdyttyä. Lakko päättyi 13. marraskuuta.
1981 – Andreas Papandreusta tuli Kreikan pääministeri.
1986 – Marshallinsaaret itsenäistyi Yhdysvalloista.
1986 – Helsingin metrorata laajeni Itäkeskuksesta Kontulaan.
1988 – Filippiinien entinen presidentti Ferdinand Marcos ja hänen puolisonsa Imelda Marcos asetettiin Yhdysvalloissa syytteeseen kiristyksestä, satojen miljoonien dollarien kavalluksista ja salaliitosta Corazon Aquinoa vastaan.
1990 – Viron entisen valtionpäämiehen, vuonna 1956 kuolleen Konstantin Pätsin maalliset jäännökset tuotiin Tallinnaan ja haudattiin valtiollisin menoin. Pätsin hauta oli löydetty Tverin alueelta kesäkuussa.
1990 – Irakissa vieraillut suomalainen valtuuskunta, johon kuuluivat kansanedustajat Pekka Haavisto, Saara-Maria Paakkinen ja Marjatta Stenius-Kaukonen, sai Irakin vapauttamaan viisi kaikkiaan 14 suomalaisesta panttivangista, jotka olivat jääneet maahan Persianlahden kriisin puhjettua.
1994 – Yhdysvallat ja Pohjois-Korea solmivat puitesopimuksen, jonka yhteydessä Pohjois-Korea lupasi jäädyttää omat grafiittihidasteiset ydinreaktorinsa. Vastineeksi USA lupasi toimittaa vuosittain mittavan määrän öljyä sekä rakentaa kaksi kevytvesireaktoria Pohjois-Koreaan. USA perusti vuonna 1995 KEDO-nimisen kansainvälisen järjestön täytäntöönpanemaan sopimusta.
1994 – Ison-Britannian kuningatar Elisabet II ja prinssi Philip pysähtyivät Helsinkiin paluumatkallaan Venäjältä ja tapasivat presidentti Martti Ahtisaaren.
2003 – Kääpiöplaneetta Erisin löytökuvat otetaan, mutta kohde löydetään niistä vasta 5. tammikuuta 2005.
2005 – Nightwish-yhtye erotti solistinsa Tarja Turusen.
2007 – Kimi Räikkönen voitti Formula 1 -maailmanmestaruuden kolmantena suomalaisena kautta aikojen.
2010 – Komeetta Hartley 2 lähimmillään vain 0,12 AU:n etäisyydellä maasta.